तनाव से लड़ने वाली जीवनशैली अपनाएं तनावपूर्ण विचारों को फिर से बनायें विश्राम देने वाली गतिविधियों को करने की कोशिश करें वातावरण में बदलाव लायें अनावश्यक तनाव से बचें
: कुछ लोगों यह सुनकर अचंभित होंगे कि सेहतमंद भोजन आपको असंख्य लाभ दे सकता है जिनमे से एक है, तनाव से राहत मिलना | अपने पेट में जंक फूड्स और शर्करा युक्त मिष्टान्न न भरें क्योंकि ये आपको सुस्त बनायेंगे और आपकी घबराहट बढ़ा सकते हैं | इसकी बजाय, अपनी प्रतिदिन की डाइट में स्वस्थ अनाज, फल और सब्जियों को शामिल करें जिससे आपका शरीर तनाव से लड़ने वाले हार्मोन्स को अधिक बनाकर इसकी क्षतिपूर्ति करेगा | : खुद परिश्रम करने के कारण शरीर से एंडोर्फिन निकलते हैं जो आपको ख़ुशी देते हैं | इसका मतलब है कि अगर आप तनावग्रस्त होते हैं तो आप खुद को उत्साहित कर सकते हैं और अपने ह्रदय से थोडा कठिन काम करवा कर अपनी घबराहट को खिड़की से बाहर फेंक सकते हैं | अपने शारीरिक और मानसिक स्वास्थ्य को बढाने के लिए, आप चाहें तो बाइक चलायें, या तैरें, थोडा वज़न उठायें या अपना पसंदीदा खेल खेलें | : जब लोग तनावग्रस्त होते हैं और हजारों चीज़ों से व्याकुल होते हैं तब उन्हें पर्याप्त नींद लेने की ज़रूरत होती है क्योंकि अधिकतर लोग सबसे पहले अपनी नींद से समझौता कर लेते हैं और यह स्वास्थ्य की दृष्टी से सबसे बड़ी गलती है जो आप कर सकते हैं | पर्याप्त नींद लेने से आपका शरीर ऊर्जावान और तरोताजा हो जाता है और आपकी सुबह ऊर्जा से भरपूर बन जाती है | अगर आप पर्याप्त नींद लेते हैं तो आपका शरीर अत्यधिक मात्रा में हार्मोन्स और टोक्सिन नहीं निकाल सकता जिनसे तनाव होता है और जिनके कारण तनाव का कभी खत्म न होने वाला चक्र चलता रहता है | प्रत्येक रात्रि 7-9 घंटे सोने की कोशिश करें | अगर आप एक स्वस्थ सम्बन्ध रखते हैं तो अपने साथी को थोडा शारीरिक स्पर्श देते रहें | अध्ययन बताते हैं कि नियमित आलिंगन, चुम्बन और सेक्स से ऑक्सीटोसिन नामक हार्मोन निकलता है जो खुशियाँ उत्पन्न करता है और तनाव को कम करता है | बिलकुल, आपकी कुछ पसंदीदा गतिविधियाँ वास्तव में आपके मानसिक स्वास्थ्य को सुधारती हैं | सामान्य रूप से अपने हार्मोन के स्तर को ऊपर बनाये रखने के लिए इन्हें नियमित रूप से करें जिससे आपको तनाव होने की सम्भावना बहुत कम हो जाती है | कई ओगों का धार्मिक सभाओं में शामिल होने का सबसे मुख्य कारण है- तनाव और घबराहट से राहत पाने का मार्ग खोजना | अगर आप पहले से ही किसी धार्मिक समूह का हिस्सा हैं तो इनके शांतिदायक लाभ पाने के लिए तनाव के समय में इन समूहों की ओर मुड़ने की कोशिश करें | संभव है कि इससे आपको आप आप अपने धार्मिक समुदाय के सहारे के साथ राहत खोज पाएंगे जिससे एक शक्तिशाली आध्यात्मिकता स्वतः ही बढने लगेगी | अगर आप चिरकारी तनाव से जूझ रहे हैं तो एक धार्मिक समूह में शामिल होने के बारे में सोचें और देखें कि आपको कितना आत्मनिर्देश और आराम मिलता है | जब आपके आस-पास के लोगों के साथ आपके अस्वस्थ और सह-निर्भर सम्बन्ध होते हैं तब आसानी से तनाव उत्पन्न हो जाता है | आपको लोगों के साथ खुद को परेशानी और घबराहट देने वाले नकारात्मक सम्बन्ध रखने की बजाय ऐसे संबंधों की शुरुआत करें जो आपको सहारा दें और आपको अच्छा अनुभव करायें | अपने जीवन में एक ख़ुशहाल और स्वस्थ दोस्ती बनाये रखें जो अल्पावधि में मुश्किल होने के बावजूद ये लम्बे समय तक आपको अच्छा अनुभव करायगी | आपका शरीर खतरनाक घटनाओं के लिए बहुत प्रभावी प्रतिक्रिया देता है जिससे आपकी “लड़ो या भागो” वाली प्रतिक्रिया प्रेरित होती है जो आपको रास्ते में चलती हुई कार में से कूदकर बाहर आने और अपनी जान बचाने की अनुमति देती है | इस प्रतिक्रिया के कारण आपका ह्रदय रक्त से अत्यधिक भर जाता है, नाडी तेज़ हो जाती है और मांसपेशियां तनावयुक्त हो जाती हैं | आपको अपने शरीर के तनाव की प्रतिक्रिया का मुकाबला करना सीखना चाहिए जिससे आप “ इन पर ब्रेक” लगा सकें और अपने शरीर को विश्राम दे सकें | आप अनुत्पादक, नकारात्मक विचारों को अनुभव कर सकते है जिससे चिंता या घबराहट उत्पन्न हो सकती है जो तनाव के हार्मोन्स को निकालने का ट्रिगर हो सकती है | यह एक प्रतिक्रिया है जो तब उचित होती है जब आप कहें कि आप किसी तनावयुक्त स्थिति में फंसे हैं जैसे, आपके रास्ते में भालू आ जाना, लेकिन ट्रैफिक के कारण काम पर जाने में देरी हो जाने के लिए यह उचित नहीं हो सकती | सामान्य तनावपूर्ण विचारों को नोटिस करके पहचानें, अगर ये इन केटेगरी में आते हों तो:   होगा या होना चाहिए वक्तव्य: आप से “होगा”, “होना चाहिए” या “नहीं होगा” जैसी सख्त चीज़ों की लिस्ट आपके पास होती है और जब आप इन नियमों का पालन नहीं कर पाते तो आपको तनाव या चिंता अनुभव कराती है |   किसी घटना से डरना (catastrophizing): आप बदतर स्थिति या चीज़ों के अनुपात से बाहर हो जाने की अपेक्षा करते हैं, लेकिन छोटी परेशानियाँ “भयावह” या “विनाशक” होती हैं |   सब कुछ या कुछ भी नहीं करने की सोच: आप चीज़ों को अच्छे या बुरे रूप से सिर्फ श्वेत या श्याम ही देखते हैं | इसकी बजाय मानवता की जटिलताओं (या ग्रे एरिया) की जानकारी रखें जिसे आप जान पायें कि चीज़ें या तो गलत होती हैं या फिर सही, इनके बीच का कुछ भी नहीं होता है |   क्या अगर: आप जिन चीज़ों से डरते हैं, उनके बारे में आन्तरिक वार्तालाप के द्वारा खुद पता कर सकते हैं जैसे, “अगर मेरे बच्चे को चोट लग गयी तो क्या होगा?” ”अगर मुझे जेल हो जाये तो क्या होगा?” “अगर मुझे देर हो गयी तो क्या होगा?” और इसी प्रकार अन्य | कभी-कभी तनावपूर्ण स्थित सिर्फ परिपेक्ष्य की बात होती है | उदाहरण के लिए निराशावाद, जो हमारे खुद के द्वारा रखे गये परिहार्य या टालने योग्य तनाव का एक उत्तम उदाहरण है | नकारात्मकता पर फोकस करने और घबराहट उत्पन्न करें वाली परेशानियों पर ध्यान देने की बजाय सकारात्मकता पर ध्यान लगायें |  नकारात्मक सोच से नकारात्मक मनोस्थिति बनती है और सकारात्मक सोच सकारात्मक मनोस्थिति की ओर ले जाती है | जब भी आप बुरा महसूस करें, अपने विचारों पर ध्यान दें कि उस समय आप खुद से क्या कहते हैं? अपनी नकारात्मक सोच को घुमा कर सकारात्मक सोच बनाने की कोशिश करें | उदाहरण के लिए, आप खुद के लिए सोच सकते हैं कि “मैं कभी अपना काम खत्म नहीं कर पाउँगा |” अपनी इस सोच को घुमाकर इस प्रकार बदलें:” अगर मैं स्थिर गति से और नियमित ब्रेक लेकर काम करूँगा तो मैं इस काम को कुछ घंटों में ही पूरा कर सकता हूँ |” अपना दृष्टिकोण बदलने से आप अपने तनाव का स्तर भी बदल सकते हैं | सच चाहे जो भी हो उसे खुद से पूछना, तनावयुक्त सोच से मुकाबला करने का एक अन्य रास्ता है | किसी सोच को तुरंत सच मान लेने की बजाय आपके विचारों के विवाद और अस्वीरात्मकता से आप अपने विचारों को निष्पक्ष रूप से देख सकते हैं | एक कॉलम तनावयुक्त विचारों के साक्ष्य के लिए और दूसरा इनके विरुद्ध साक्ष्य के लिए बनायें | या, अगर आपके पास पेपर और समय न हो तो मानसिक रूप से इसका अभ्यास करने की कोशिश करें | उचित कॉलम में साक्ष्य लिखें | अगर आप किसी दुर्घटना से डरे हुए हों क्योंकि आप ऑफिस देर से पहुंचे (और आपने सोचा कि “अब मुझे नौकरी से निकाल दिया जायेगा”), तो इसके लिए कॉलम में ऐसा होगा:” पिछले सप्ताह में दो बार देर से पहुंचा और वे फिर से मेरे देर से आने को सहन नहीं करेंगे “, जबकि विरोधी कॉलम ऐसा होगा: “ मेरे बॉस ने कहा था कि वो समझते हैं कि मुझे काम पर आने से पहले अपने बेटे को प्रीस्कूल में छोड़ना पड़ता है”, “ हमारे पास समय और उपस्थिति नीति है जो समय की निश्चित संख्या के लिए मेरे देर से पहुँचने पर गुंजायश देती है और मैं किसी नजदीकी बिंदु पर नहीं हूँ” और इसी प्रकार कुछ और लिख सकते हैं | हालाँकि, डायरी रखना थोडा अजीब लग सकता है , लेकिन नियमित रूप से अपने विचार एक पेपर पर लिखने से आप तनाव मुक्त रह सकते हैं | अगर आप खुद को कुछ भावनात्मक या मानसिक तनाव के कारणों में फंसा हुआ अनुभव करते हैं तो इसके बारे में अपनी पत्रिका में लिखें | अपने विचारों को एक पेपर पर लिखने से आपको राहत की एक ऐसी अनुभूति होगी जिसे आप कहीं नहीं खोज पाते |  बिना डरे ईमानदारीपूर्वक लिखें | आपकी डायरी सिर्फ आपके लिए है; किसी और को इसे पढने या या यह जानने की कोई ज़रूरत नहीं है कि आपको किन चीज़ों से तनाव होता है | यह आपकी सभी चिंताओं, भावनाओं, विचारों और अनुभूतियों को बाहर निकालने की सुरक्षित, निर्णय से मुक्त जगह है | एक बार आपके विचार पेपर पर आने के बाद, वे लम्बे समय तक आपके दिमाग में जगह नहीं बना पाएंगे | डायरी में अपने विचार लिखने से आपको अपने तनाव के स्त्रोतों के बारे में स्पष्ट पता चलेगा। अपने विचारों को व्यवस्थित रूप देने के लिए अपनी समस्यायें एक जगह लिख लें। जब तक आपके विचार व्यवस्थित नहीं होंगे, आप साफ़ और सीधा नहीं सोच पायेंगे; जिससे कन्फ्यूजन होगा और जो तनाव का कारण बनेगा। : कुछ लोग स्नान करते हैं जबकि कुछ लोगों को शावर लेना पसंद होता है | इससे कोई फर्क नहीं पड़ता कि आप इनमे से क्या करना पसंद करते हैं, लेकिन गर्म पानी से नहाने के साथ ही एक आरामदायक पेय और एक अच्छी किताब के उपयोग से बहुत मिलने वाले आराम से इनकार नहीं किया जा सकता | अगर आप तनाव ग्रस्त हों तो कुछ समय अपने बाथटब में बिताएं | इसकी गर्मी आपकी मांसपेशियों को आराम देगी और तनाव दूर करने में मदद करेगी | जब हम तनावग्रस्त और घबराये हुए होते हैं तब हम अपने शौक को दरकिनार करके अपनी “प्राथमिकताओं” पर अस्सानी से फोकस कर लेते हैं | लेकिन, इससे आप खुद को खाली समय में अकेला कर देते हैं जिससे आप खुद को और तनावग्रसित बना लेते हैं | अपने पसंदीदा खेल खेलकर, कोई लेख लिखकर, या घर से बाहर घूमने जाकर अपनी खोई हुई रुचियों को फिर से ताज़ा करें | ऐसा करने से आप खुद को तरोताजा अनुभव करेंगे और अपनी पसंद की चीज़ों को समय देने से आप तनाव उत्पन्न करने वाली चीज़ों का भी सामना करने के काबिल बनेंगे। अगर आपका ऐसा कोई पुराना शौक नहीं है जिसे आप आगे जारी रख सकें या कभी आपका कोई शौक रहा ही न हो तो अपनी रूचि के अनुसार कोई नयी गतिवधि को करने की कोशिश करें | नए प्रचलन को सीखने के लिए कभी भी बहुत देर नहीं होती | अपने स्थानीय सामूहिक कॉलेज में या अपने एरिया में कोई अन्य क्लास खोजें | अभी भी बेहतर होगा कि खुद कुछ नया सीखें, जैसे कोई भाषा या क्राफ्टिंग स्किल, और बेहतर अभ्यास करें | नयी गतिविधियाँ सीखने से आपके दिमाग से तनाव हट जाता है और आपको आसानी से राहत मिल जाती है | सूर्य का प्रकाश अवसाद का प्राकृतिक उपचार है जो तनाव और घबराहट से जुड़ा होता है | बल्कि अगर आप धूप में न खेल पायें तो भी प्रकृति उत्तम बहिरंग या आउटडोर के रूप में सर्वोत्तम तनाव निवारक प्रदान करती है | एक पार्क में टहलें, पहाड़ पर चड़े, मछली पकड़ने जाएँ या जो आपका मन करे वो करें | जब आप प्राकृतिक दुनिया की खूबसूरती के गवाह होंगे जबकि आपका शरीर उसी समय पर काम भी कर रहा हो तब आपका तनावग्रस्त होना बहुत मुश्किल होगा | कहा जाता है, हंसी एक सर्वोत्तम औषधि है अगर आप तनावग्रस्त या घबराये हुए हैं तो हँसना थोडा मुश्किल लग सकता है, लेकिन अपने जीवन में हास्य का समावेश करने से बहुत फर्क पड़ेगा | अपना पसंदीदा हास्य प्रोग्राम देखें, यूट्यूब पर फनी वीडियो देखें या अपने विनोदी दोस्तों के साथ बैठें | मुस्कुराने और हंसने से आपके मस्तिष्क में तनाव दूर करने वाले हार्मोन्स निकलने लगते हैं जो आपको तुरंत अच्छा अनुभव कराएँगे | चाय न पीने वालों की अपेक्षा चाय पीने वालों में समय के साथ तनाव का कम होना पाया गया है | उत्तम परिणाम पाने के लिए, एक कप ब्लैक टी लें अन्यथा कोई भी चाय चलेगी | जहाँ एक ओर गर्म चाय को पकड़ने से आपको राहत मिलती है, वहीँ इसका स्वाद इसकी मिठास की ओर आपका ध्यान आकर्षित करता है | मालिश न सिर्फ आपके शरीर के लिए उत्तम है बल्कि वास्तव में, यह आपके मस्तिष्क में अच्छा अनुभव कराने वाले हार्मोन्स को निकालती है | अगली बार जब आप तनाव अनुभव करें तो अपने पसंदीदा मालिश करने वाले को बुलाएं और मालिश करवाएं | आपका साथी भी आपकी मालिश कर सकता है | आपकी मालिश करने के लिए आपके साथी का संयोजन आपके शरीर में अतिरिक्त हार्मोन्स निकलता है और तनाव तो जैसे गायब ही हो जाता है | तनाव से मुक्ति पाने के लिए आप योगा के विभिन्न रूपों में से किसी का भी अभ्यास कर सकते हैं | हठ योग करें जो स्ट्रेचिंग, सांस लेने की तकनीकों और ध्यान का समायोजन होता है | यह आपके तनावग्रस्त दिमाग को राहत देता है, आपके विचारों को शुद्ध करता है, शरीर की मांसपेशियों को टोन करता है और एक ऐसी नयी चेतनता उत्पन्न करता है जो आपमें पहले कभी नहीं होगी | अगर आप योगा का अभ्यास नियमित रूप से करते हैं तो आप लम्बे समय तक योगा के लाभों को पा सकते हैं | योग के लिए बहुत सबेरे का समय उपर्युक्त होता है, लेकिन आप जब भी तनाव अनुभव करें तब इसका अभ्यास कर सकते हैं | ध्यान का अभ्यास करने से तनाव में अद्भुत राहत मिलना सिद्ध हो चुका है | कई प्रकार के ध्यान के पैटर्न आपको तनाव से छुटकारा दिलाने में और साफ़ विचारों और बेहतर फोकस के लिए आपके दिमाग को शांत रखने में मदद कर सकते हैं | आप इनमे से कोई भी ध्यान की विधाओं का अभ्यास कर सकते हैं जैसे जेन (zen), तिबेतियन, ट्रान्सेंडैंटल मैडिटेशन (टीएम) या इसी प्रकार के आपके धर्म से सम्बंधित ध्यान | अगर आप नौसिखिये हैं तो अच्छा होगा कि आप किसी विशेषज्ञ की देखरेख में निर्देशित ध्यान के कार्यक्रमों में शामिल हों | आप नियमित अभ्यास के लिए ध्यान से सम्बंधित वीडियो और अच्छी किताबें ले सकते हैं | तनाव का एक कारण गंदे वातावरण में रहना भी है | अगर आपका घर, ऑफिस, कार या कार्यस्थल बहुत ज्यादा गन्दा रहता है तो इसका प्रभाव निश्चित रूप से आपकी मानसिक स्थिति पर पड़ेगा | इसलिए सबसे अधिक अव्यवस्थित जगहों को साफ़ करने के लिए थोडा समय निकालें जिससे आपके दिमाग को राहत की सांस मिलने का चिन्ह देगा | गंदगी को कम करने के कुछ उपाय निम्नलिखित हैं:  ऐसे सामानों को बाहर करें जिनका बहुत ही कम उपयोग होता है और जिनका संग्रह करके रखने से कोई लाभ न हो | एक टीम बनायें (जैसे पति-पत्नीं, परिवार या रूममेट) और साथ मिलकर सफाई करें | समूह में काम करने से काम करने की प्रक्रिया जल्दी पूरी होती है और साथ ही मज़ा भी आता है | बार-बार उपयोग में आने वाले सामानों को निश्चित जगहों पर रखें जिससे ज़रूरत पड़ने पर उनका आसानी से उपयोग किया जा सके | उपयोग में आने वाले पेपर और फाइल्स को उनके उपयोग में आने वाले क्रम अनुसार जमा कर रखें। अपने कार्यस्थल को प्रत्येक सेशन के बाद रद्दी इकट्ठा होने से रोकने के लिए साफ़ करें | जब आपके पास खुद तैयार होने का बिलकुल भी समय न हो तब दिन के लिए तैयारी बहुत मुश्किल लगने लगती है | दिनभर के कार्यक्रमों के लिए, खुद को तैयार करने के लिए सुबह के समय में थोडा अतिरिक्त समय निकालें | थोडा अतिरिक्त समय तक नहायें या शावर लें, अपनी पसंद के कपडे पहनें, और फिर अपने काम के लिए निकलें | मन और मानसिक स्थिति पर बहुत तीव्र प्रभाव के रूप में संगीत से बहुत गहरा सम्बन्ध देखा गया है | अपने पसंदीदा शांतिदायक संगीत को सुनकर खुद को शांत करें | आप चाहें तो तेज़ गाने या रेप गीत भी सुन सकते हैं, लेकिन थोड़े कोमल और धीमे संगीत सुनने से सबसे अच्छा प्रभाव प्राप्त किया जा सकता है | जब आप काम कर रहे हों, पढ़ रहे हों या अपनी दैनिक गतिविधियाँ कर रहे हों उस समय बैकग्राउंड में म्यूजिक को चलाये रखना, अपने तनाव के स्तर को कम करने का एक उत्तम तरीका है | शोधकर्ताओं के अनुसार, म्यूजिक दवाओं के प्रभाव के समान मस्तिष्क की कार्यविधि को परिवर्तित कर सकता है | इसलिए, नियमित रूप से म्यूजिक सुनने से वास्तव में, तनाव और घबराहट को ठीक करने में मदद मिल सकती है | बिलकुल, सुगंध वास्तव में आपके तनाव को कम कर सकती है | वैज्ञानिक अध्ययनों के द्वारा लैवेंडर और संतरे के इत्र को तनाव और घबराहट के स्तर को कम करने से सम्बंधित पाया गया है | एक लैवेंडर की सुगंध वाले एयर फ्रेशनर का अपने घर, ऑफिस या कार में उपयोग करें या इनके एस्सेंसिअल आयल को सुबह घर से  निकलते समय अपने बालों और स्किन पर छिडकें | आप तनाव से होने वाले सिरदर्द को दूर करने के लिए एस्सेंसिअल आयल को अपने कानों के पास भी थपथपाकर लगा सकते हैं | अगर थोडा–बहुत बदलाव करने से आपको पर्याप्त ख़ुशी नहीं मिले तो बिलकुल नयी जगह पर जाएँ | अगर ऑफिस या घर पर काम करने या पढाई करना बहुत मुश्किल हो तो एक आरामदायक कॉफी शॉप या एक पार्क में जाकर काम करें | एक नया वातावरण आपको तनाव देने वाली चीज़ों से आपके विचारों को दूर रखने में मदद करेगा और आपको राहत की सांस देगा जिससे घबराहट से उबरने में मदद मिलेगी | हो सकता है कि जिन लोगों से आप बात करें वो आपको तनाव देते हों | इन्हें अपने जीवन से पूरी तरह से बाहर न करें बल्कि कुछ अलग प्रकार के लोगों से मिलें | ये लोग आपको चीज़ों के बारे में एक अलग सोच दे सकते हैं जिनके बारे में आपने पहले कभी सोचा ही नहीं होगा या फिर खुद को नयी तनाव कम करें वाली गतिविधियों में शामिल करें | अपने तनाव को कम करने और तनाव का सामना करना सीखने के लिए आप कदम उठा सकते हैं, लेकिन आप कभी भी पूरी तरह से तनाव से मुक्ति नहीं पा पाएंगे | तनाव भारी उत्तेजनाओं या कथित धमकियों के प्रति एक स्वस्थ प्रतिक्रिया के रूप में एक उद्देश्य पूरा करता है और इसका भी स्वस्थ फैशन में समान रूप से सामना किया जा सकता है |   तनाव उत्पन्न करने वाले कारक जो अपरिहार्य हो सकते हैं, उनमे शामिल हैं स्कूल का काम, परीक्षाएं, नवजात बच्चे, शादी करना या शादी टूटना | इनमे से कुछ वास्तव में “अच्छी” चीज़ें होती हैं, लेकिन ये आपके जीवन में तनाव का स्त्रोत भी हो सकती हैं | स्वस्थ तनाव प्रबंधन की तकनीकों को सीखने से आपको अपने स्ट्रेस अलार्म सिस्टम को बंद करने में मदद मिल सकती है जिससे आप जीवन में आगे बढ़ने के रूप में तनाव की सतत स्थिति में नहीं रहते | सुनने में बहुत आसान लगता है, है न?  परन्तु कभी-कभी तनाव के कारणों से दूर रहना बहुत मुश्किल होता है | अगर आप जानते हों कि कोई व्यक्ति विशेष या गतिविधि से आपका तनाव उत्पान होता है तो उन्हें खुद से दूर कर दें या अपनी जिंदगी से दूर कर दें या यथासंभव सीमित मात्रा में उनके संपर्क में आयें | अवांछित तनाव के कम से कम सात मानक यहाँ दिए गये हैं, इन मुद्दों से सावधान रहें:  खुद के द्वारा खर्च किये गये पैसों के बारे में तनाव लेना (जैसे मॉल में बहुत ज्यादा खर्च हो जाना, परिवार या दोस्तों की उधारी चुकाना आदि |) आपके घर या ऑफिस में कचरा इकठ्ठा होने पर निराशावादी होना देर हो जाना सोशल मीडिया पर दूसरों से अपनी जिंदगी की तुलना करने में बहुत ज्यादा समय बिताना कार्य को पूरा करने के लिए आखिरी मिनट तक इंतज़ार करना अपनी पिछली घटनाओं के बारे में चिंतन करना | अक्सर, तनाव अभिभूत होने की अनुभूति के साथ उत्पन्न होता है | अपने काम करने की सूची पर नज़र रखने के लिए एक प्लानर का उपयोग करें | अपनी मेज़ साफ़ करें और घर के काम और पेपरवर्क को व्यवस्थित करने के लिए एक उपयोगी तरीका खोजें | व्यवस्थित रहें और अपनी प्राथमिकताओं को पहला स्थान दें जिससे व्यवस्थित टुकड़ों में अपनी जिम्मेदारियों को बाँट सकते हैं और उन चीज़ों पर फोकस कर सकते हैं जो वास्तव में आपके लिए ज़रूरी हैं | आपसे जो काम करने के लिये कहा जाता है, आप वो सभी काम नहीं कर सकते तो ऐसा दिखावा क्यों करते हैं कि आप कर सकते हैं? अगर आप बहुत सारी चीज़ों को करने का वादा कर लेते हैं और समय पर उन्हें पूरा नहीं करते तो लोग आपको एक भरोसेमंद इंसान के रूप में स्वीकार नहीं करेंगे | मुखर हों और विनम्रता के साथ ”ना” कहना सीखें, लेकिन दृढ़तापूर्वक | अपने कार्यक्रमों पर नज़र बनाये रखें जिससे आपको साफ़-साफ़ पता हो कि कब अतिरिक्त कार्यों की जिम्मेदारी लेने के लिए आपके पास समय या संसाधन उपलब्ध नहीं होते |  मुखर लोग जब खुद के लिए खड़े होते हैं तब आँखों का संपर्क बनाये रखते हैं, साफ़ और चोट न पहुँचाने वाली टोन में बोलते हैं | अगर आप जानते हैं कि आपके पास पहले से बहुत काम हैं, तो ऐसा कहें भी | कुछ लोगों को नए और प्रेरक मौकों का अपने हाथ से निकल जाने का बहुत ज्यादा डर रहता है | इसलिए, वे अंत में उतना अच्छा प्रदर्शन नहीं कर पाते जितना उन्हें करना चाहिए क्योंकि वे अपनी ऊर्जा को कई सारे कामों और गतिविधियों में बाँट देते हैं | नए कामों या कर्तव्यों के लाभों और हानियों को सावधानीपूर्वक तौल लें और फिर निर्णय लें | सब कुछ करने की कोशिश के रूप में, जिम्मेदारी बाँटना कभी भी ऐसा नहीं होता कि आप नियंत्रण करने की कोशिश करते रहें या यह भरोसा न करें कि अन्य लोग भी उनका काम आपके काम करने के समान ही कर सकते हैं | दूसरों की क्षमताओं को और अधिक बल देकर जाने देना सीखें | इस सिद्धांत में काम से हार मान लेना तनावपूर्ण लग सकता है, लेकिन इससे आप अधिक व्यक्तिगत समय के लिए मुक्त हो जायेंगे | अपने जीवन में भरोसेमंद लोगों को खोजें जिन पर आप उन कामों को करने के लिए भरोसा कर सकें जिनको पूरा करने के लिए आप बहुत तनाव या चिंता में हों |
स्वस्थ भोजन करें प्रतिदिन व्यायाम करें पर्याप्त नींद लें आलिंगन किया करें: अपनी आध्यात्मिकता का अभ्यास करें: स्वस्थ सम्बन्ध बनाये रखें: सचेत रहें क्योंकि तनाव की शुरुआत हमारी सोच से होती है: विचारों के उन प्रकारों को पहचानें जो तनाव उत्पन्न करते हैं: अपने विचारों की फिर से रचना करें: अपनी नकारात्मक सोच को चुनौती दें: आपको प्रभावित करने वाली परेशानियों के बारे में जानकारी की दो केटेगरी लिखें: डायरी रखें: स्नान करें अपने मनपसन्द शौक को बनाये रखें: नई गतिविधियाँ करने की कोशिश करें: बाहर खेलें: खुलकर हंसें: एक कप गर्म चाय पियें: मालिश करें: नियमित रूप से योगा का अभ्यास करें: ध्यान लगायें: घर को साफ़ रखें: तैयार होने के लिए कुछ मिनट का समय लें: संगीत सुनें: तनाव- प्रबंधन के लिए हर्ब्स का उपयोग करें या अरोमाथेरेपी अपनाएं: अपना वातावरण बदलें: नए लोगों से बात करें: स्वीकार करें कि तनाव अपरिहार्य है: यथासंभव तनाव से बचें: अपने जीवन को व्यवस्थित करें: ”ना” कहना सीखें: अपनी जिम्मेदारियाँ/जबावदारियाँ बाँटना सीखें:
https://www.wikihow.com/Relieve-Stress https://www.wikihow.com/Relieve-Stress https://www.wikihow.com/Relieve-Stress https://www.wikihow.com/Relieve-Stress https://www.wikihow.com/Relieve-Stress
Adopting a Stress-Fighting Lifestyle Reframing Stressful Thoughts Relaxing Activities to Try Out Making Environmental Changes Avoiding Unnecessary Stress